Z A P I S N I K

s 8. ( izvanredne ) sjednice Općinskog vijeća Općine Voćin održane dana 15. lipnja 2026. godine

u uredu načelnika Općine Voćinu s početkom u 17:00 sati

 PRISUTNI ČLANOVI OPĆINSKOG VIJEĆA:

1. IVICA GUSIĆ 

2. LUCIJA VRBASLIJA,
3. FRANJO PAJTL,
4. ZDRAVKO OJKIĆ,

5. ROKO PERIĆ,
     6.        EMANUEL JAKOVIĆ,
     7.        VINKO TUNIĆ,

     8.        MARJAN DJORDJEVIĆ.

ODSUTNI ČLANOVI OPĆINSKOG VIJEĆA:

1. ĐORA ĐORĐEVIĆ
PORED ČLANOVA OPĆINSKOG VIJEĆA SJEDNICI PRISUSTVUJU:

1.    PREDRAG FILIĆ, načelnik Općine Voćin,
2.    SANJA JOZIĆ, viši stručni suradnik za poslove lokalne samouprave,
Zapisnik vodi:  SANJA JOZIĆ, viši stručni suradnik za poslove lokalne samouprave.


Sjednicom predsjedava predsjednik Općinskog vijeća Općine Voćin, gospodin Roko Perić (u daljnjem tekstu: predsjednik).

Predsjednik je pozdravio prisutne i utvrdio da sjednici prisustvuje većina vijećnika čime je ispunjen uvjet za pravovaljano odlučivanje. Zatim je pozvao vijećnike da predlože izmjene i dopune dnevnog reda.   

   Budući da izmjena i dopuna dnevnog reda nije bilo nakon glasovanja dizanjem ruku utvrđeno je da je predloženi dnevni red usvojen s 8 glasova ZA, 0 glasova PROTIV i 0 SUZDRŽANIH glasova, te je za rad sjednice utvrđen slijedeći
D N E V N I    R E D

1. Razmatranje prijedloga i donošenje Zaključka o davanju prethodne suglasnosti na prijedlog teksta Statuta Centra za pružanje usluga u zajednici - Centar za starije osobe Voćin.

TOČKA 1.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim dao riječ načelniku Općine Voćin te otvorio raspravu.
PREDRAG FILIĆ – pozdravio je sve prisutne te rekao kako je Upravno vijeće na konstituirajućoj sjednici donijelo prijedlog teksta Statuta koji treba dobiti prethodnu suglasnost osnivača, odnosno predstavničkog tijela. Također je rekao kako će ministarstvo rada, mirovinskog sustava, obitelji i socijalne politike raspisati Javni poziv za ugovaranje socijalnih usluga za starije osobe, poput institucionalnog smještaja i izvaninstitucijskih usluga, te kako bi na vrijeme dobili licencu, a samim time prijavili se na natječaj ministarstva i sklopili ugovor potrebno je usvojiti odnosno dati suglasnost na ovaj temeljni akt ustanove
MARJAN DJORDJEVIĆ – pozdravio je prisutne te rekao kako v.d. ravnateljica tu sjedi već godinu dana i kako o ovome nije rekla niti riječi. Također je prozvao vijećnike da o svemu ovom šute jer vjerojatno imaju neke svoje skrivene motive kod zapošljavanja bliže ili daljnje obitelji. Rekao je da svaka ustanova koju su “ova gospoda” osnovala posluje s velikim minusima jer se preko veze ljudi zapošljavaju, da niti jedan projekt nije završen poput kanalizacije i širokopojasnog interneta. Smatra da ova vlast nije dorasla niti ovom projektu te poželio v.d. ravnatelja sve najbolje u radu, te se nada kako će kroz nekoliko godina Centar dobro poslovati odnosno prihodovati općini kako se iz proračuna ne bi svake godine morale izdvajati velike količine novca. 
PREDRAG FILIĆ – rekao je kako je tema usvajanje prijedloga Statuta ustanove, te da je gospođa Vrbaslija imenovana v.d. ravnateljicom prije nekoliko mjeseci. Također je rekao da se ne može uspoređivati javni i privatni sektor u smislu velikog prihodovanja jer bi u tom slučaju, kako to vidi vijećnik Djordjević, i DVD koji je neprofitabilan trebalo ugasiti kao i nogometni klub. Rekao je da je širokopojasni internet u funkciji, i da su mnogi veliki projekti završeni.
ZDRAVKO OJKIĆ – rekao je da su vatrogasci opravdali svoj rad za razliku od nekih drugih, a bio je cilj da se vatrogastvo ukine u Voćinu
PREDRAG FILIĆ – rekao je kako to nije istina te da DVD kao udruga postoji 120 godina i da vijećnik Ojkić nije shvatio što je načelnik želio reći pojašnjenjem u odnosu na javnu uslugu i profitabilnost

MARJAN DJORDJEVIĆ – rekao je da je svrha Votine koja obavlja javnu djelatnost da pruža i druge usluge kao na primjer dimnjačarstvo koje je poskupilo 300%, a načelnik tvrdi da nisu rentabilni, te pitao zašto se naplata usluge ne ukine pa da bude nula, da komunalne usluge budu nula. Rekao je kako je masa ljudi “uhljebljena” u Votini, u Geo info Centru, da u TZ Vrata Papuka radi desetak ljudi
PREDRAG FILIĆ – rekao je kako u TZ Vrata Papuka radi dvoje ljudi

MARJAN DJORDJEVIĆ – rekao je da je Općina suosnivač Parka prirode Papuk i da se tamo ljudi zapošljavaju
PREDRAG FILIĆ – odgovorio je da je ta ustanovana osnovana na osnovu zakona

ROKO PERIĆ – prekinuo je daljnju raspravu te rekao je kako su izjave i pojašnjenja krivo protumačena te pitao da li netko ima pitanje u vezi točke dnevnog reda

MARJAN DJORDJEVIĆ – rekao je kako u nekom članku piše da ravnatelj može bez suglasnosti vijeća pogađati poslove u vrijednosti do 5000 eura te da je to prevelik iznos, te zašto nije npr iznos do 200,00 eura 
PREDRAG FILIĆ – rekao je kako je poželjno da ravnatelj bude operativan, a ne da se za svaki iznos saziva upravno vijeće
LUCIJA VRBASLIJA – rekla je da ravnatelj Centra predstavlja Centar, dok radom Centra upravlja upravno vijeće bez kojeg ravnatelj ne može samostalno donositi odluke

MARJAN DJORDJEVIĆ – rekao je kako ravnateljica nije dobro razumjela Statut

LUCIJA VRBASLIJA – rekla je kako se na izradi prijedloga Statuta dugo radilo i da ga vrlo dobro poznaje
Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika usvojen sa 6 glasova „ZA“, 2 glasa „PROTIV“ i 0 „SUZDRŽANIH“ glasova, te je na temelju članka 28. Statuta Općine Voćin (Službeni glasnik broj 1/18., 1/20., 1/21., 3/25.), Općinsko vijeće Općine Voćin na 8. ( izvanrednoj ) sjednici održanoj 15. lipnja 2026. godine donosi
Z A K LJ U Č A K

o davanju prethodne suglasnosti na prijedlog teksta Statuta Centra za pružanje usluga u zajednici - Centar za starije osobe Voćin

KLASA: 007-01/26-01/01

URBROJ: 2189-11-01-26-1

Predsjednik je zaključio rad sjednice Općinskog vijeća u 17 i 14 sati.
ZAPISNIČARKA:


       



                        PREDSJEDNIK: 






            Sanja Jozić





         
                                   Roko Perić

